CELEX: 62017CN0309
Language: et
Date: 2017-05-29 00:00:00
Title: Kohtuasi C-309/17: Eelotsusetaotlus, mille on esitanud Hanseatisches Oberlandesgericht in Bremen (Saksamaa) 29. mail 2017 – Stadtwerke Delmenhorst GmbH versus Manfred Bleckwehl

25.9.2017   
            
            
               ET
            
            
               Euroopa Liidu Teataja
            
            
               C 318/4
            
         Eelotsusetaotlus, mille on esitanud Hanseatisches Oberlandesgericht in Bremen (Saksamaa) 29. mail 2017 – Stadtwerke Delmenhorst GmbH versus Manfred Bleckwehl
   (Kohtuasi C-309/17)
   (2017/C 318/05)
   Kohtumenetluse keel: saksa
   
      Eelotsusetaotluse esitanud kohus
   
   Hanseatisches Oberlandesgericht in Bremen
   
      Põhikohtuasja pooled
   
   
      Hageja ja apellatsioonkaebuse esitaja: Stadtwerke Delmenhorst GmbH
   
      Kostja ja vastustaja apellatsioonimenetluses: Manfred Bleckwehl
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 26. juuni 2003. aasta direktiivi 2003/55/EÜ (1) maagaasi siseturu ühiseeskirjade kohta ning direktiivi 98/30/EÜ kehtetuks tunnistamise kohta artikli 3 lõiget 3 koostoimes A lisa punktidega b ja c tuleb tõlgendada nii, et olukord, kus gaasitarbijatele jäetakse õigeaegselt ja otseselt teatamata gaasitarnete eelseisva tariifimuudatuse tingimustest, põhjusest ja ulatusest, on vastuolus sellise tariifimuudatuse kehtivusega?
            
         
               2.
            
            
               Kui vastus sellele küsimusele on jaatav:
               Kas Euroopa Parlamendi ja nõukogu 26. juuni 2003. aasta direktiivi 2003/55/EÜ maagaasi siseturu ühiseeskirjade kohta ning direktiivi 98/30/EÜ kehtetuks tunnistamise kohta artikli 3 lõige 3 koostoimes A lisa punktidega b ja c on eraõigusliku juriidilise isikuna (Saksa osaühinguna) tegutseva gaasitarneettevõtja suhtes alates 1. juulist 2004 vahetult kohaldatav, kuna selle direktiivi nimetatud sätted on nende sätete sisu silmas pidades tingimusteta ja seega ei tule nende kohaldamiseks vastu võtta uut rakendusakti, ning need annavad kodanikule õigusi organisatsiooni suhtes, mis on hoolimata eraõiguslikust vormist riigi kontrolli all, sest riik on organisatsiooni ainuosanik?
            
         
      (1)  ELT L 176, lk 57; ELT eriväljaanne 12/2, lk 230.